Gauteng wil lykshuise opknap | Maroela Media
Die Gautengse departement van gesondheid het Dinsdag gesê hy beplan om minstens R8 miljoen te bestee om staatslykshuise oor die provinsie heen op te knap.
“Die distrikshospitale en klinieke se ou koelkamers sal vervang word, nuwe yskaste sal geïnstalleer word en besigtigingskamers vir families sal ook gebou word,” het die departement in ŉ verklaring gesê. “In tersiêre en streekshospitale sal ou yskaste opgegradeer word en kantoorspasie en stoorspasie sal uitgebrei word.”
Volgens die departement hanteer 450 beamptes in lykshuise oor die provinsie ŉ lading van ongeveer 1 736 tot 8 060 liggame per hospitaal.
In distrikshospitale is die lading tussen 7 128 en 8 325 en in streeks- en tersiêre hospitale is die lading tussen 17 011 tot 18 476. Die departement het bygevoeg hospitaallykshuise beleef ŉ tekort aan personeel.
Die Charlotte Maxeke- akademiese hospitaal in Johannesburg se lykshuis benodig minstens vier personeellede en die Steve Biko- akademiese hospitaal in Pretoria benodig minstens twee personeellede in die lykshuis. Daar is nege vakante poste by die lykshuis in die Chris Hani Baragwanath- akademiese hospitaal in Soweto. Distrikshospitale benodig minstens 11 werknemers, het die departement gesê.
Planne word beraam om ŉ nuwe forensiesepatologie-laboratorium in November in Johannesburg te bou.
“Die departement het 44 patoloë aangestel gebaseer by verskillende forensiesepatologie-dienste. Die lading per patoloog per jaar is ongeveer 250, maar dit kan tot ŉ gemiddeld van 500 toeneem as gevolg van trauma en geweld.”
Modelbaas hoor in November sy lot in verkragtingsaak
Jis dis goeie nuus, want op die oomblik is dit n baie slegtje ervaring om n persoon te gaan uitken by n staats lykhuis.
die kielkamersrol,iemand se sakke word vol, ai die Chinese is so bly.
die koelkamers rol,iemand se sakke word vol, ai die Chinese is so bly.
Vandag, presies twee en ‘n half jaar gelede, op 29 Maart 2014 verskyn die volgende artikel in die Beeld, Volksblad en Die Burger se BY-bylaag:
Om die dood toeganklik te maak…
(Linette Retief is ’n redaksielid van ­Media24 Afrikaanse Nuus.)
Nóú pra’ jy! Vandag, presies twee en ‘n half jaar gelede, op 29 Maart 2014 verskyn die volgende artikel in die Beeld, Volksblad en Die Burger se BY-bylaag: